‘নিকষ ছায়া ২’ নিয়ে আসছেন চিরঞ্জিৎ

কলকাতা: একেনের অ্যাডভেঞ্চার এবার পুরুলিয়ায়, ‘নিকষ ছায়া ২’ নিয়ে আসছেন চিরঞ্জিৎ। ভূত থেকে শুরু করে থ্রিলার, সমস্ত সিরিজই রয়েছে এই তালিকায়। এক নজরে দেখে নেওয়া যাক। নতুন বছরে একগুচ্ছ নতুন ওয়েব সিরিজ নিয়ে আসছে ‘হইচই’। এই তালিকার মধ্যে একটি ইতিমধ্যেই মুক্তি পেয়েছে আর দর্শকদের প্রশংসাও পেয়েছে। তবে এর পাশাপাশি, একাধিক নতুন ওয়েব সিরিজ মুক্তিরও ঘোষণা করেছে ‘হইচই’। এর মধ্যে অধিকাংশই জনপ্রিয় সব ওয়েব সিরিজের সিক্যুয়াল।

কালরাত্রি ২ অয়ন চক্রবর্তী পরিচালিত এই ওয়েব সিরিজের মুখ্যভূমিকায় রয়েছেন, সৌমিতৃষা কুণ্ডু। এই ওয়েব সিরিজের প্রথম অধ্যায় মুক্তি পাওয়ার পরেই তা যথেষ্ট প্রশংসিত হয়েছিল। তবে গল্প এখনও শেষ হয়নি। ‘কালরাত্রি ২’ ওয়েব সিরিজের দ্বিতীয় অধ্যায়ে সেই যাবতীয় রহস্যের সমাধান ঘটেছে। নতুন বছরে আসছে নিষক ছায়া ২ (Nikosh Chhaya 2)। পরমব্রত চট্টোপাধ্যায় (Parambrata Chatterjee) ‘পর্ণশবরীর সাপ’-এর হাত ধরে ‘হইচই’-এর প্ল্যাটফর্মে ভূত এসেছিল। বলা ভাল, পরমব্রত চট্টোপাধ্যায় ভৌতিক ওয়েব সিরিজ আনতে চেয়েছিলেন, সেই কারণেই এই ওয়েব সিরিজ শুরু হয়েছিল। ‘পর্ণশবরীর সাপ’-এর পরে, ‘নিকষ ছায়া’ পরিচালনা করেছিলেন পরমব্রত, তবে সেই গল্প ছিল অসমাপ্ত। তবে পরমব্রত জানিয়ে দিয়েছেন, তিনি আর এই ওয়েব সিরিজের সিক্যুয়াল পরিচালনা করবেন না। এবার, এই সিরিজের দায়িত্ব সায়ন্তন ঘোষালের কাঁধে। মুখ্যচরিত্রে চিরঞ্জিৎ চক্রবর্তী।

আরও পড়ুন: আজীবন অবদানের স্বীকৃতি বর্ষীয়ান অভিনেতা বিপ্লব চট্টোপাধ্যায়কে

দীর্ঘদিন পরে ‘হইচই’-তে ফের আসছে, ‘মন্টু পাইলট’ (Montu Pilot), আসছে তৃতীয় সিজন। জয়দীপ মুখোপাধ্যায়ের পরিচালনায় আসবে একেনবাবুর নতুন ওয়েব সিরিজ। পুরুলিয়াতে পাকড়াও সিজনটি সম্ভবত পুরুলিয়ার প্রেক্ষাপটে তৈরি হবে। মুখ্যভূমিকায় থাকবে অনির্বাণ চক্রবর্তী। জয়দীপ মুখোপাধ্যায়ের পরিচালনায় আসছে নতুন ওয়েব সিরিজ, অ্যাডভোকেট অচিন্ত্য আইচ ৩। মুখ্যভূমিকায় রয়েছেন, ঋত্বিক চক্রবর্তী। এর আগে, বীরাঙ্গনা ওয়েব সিরিজে নজর কেড়েছিলেন সন্দীপ্তা সেন। নির্ঝর মিত্রের পরিচালনায় আসছে নতুন ভাগ।এগুলি ছাড়াও আছে কিছু নতুন সিরিজের খবর। কমলেশ্বর মুখোপাধ্যায়ের ‘আদালত ও একটি মেয়ে’। মুখ্য অভিনয়ে কৌশানী মুখোপাধ্যায়। অয়ন চক্রবর্তীর ‘ঠাকুমার ঝুলি’। অভিনয়ে শ্রাবন্তী চট্টোপাধ্যায়। এর মাধ্যমেই ওয়েবে ডেবিউ করবেন শ্রাবন্তী। কৌশানী বলেন, “এটা হইচইয়ের সঙ্গে আমার প্রথম কাজ। নতুন বছরে এটা একটা নতুন হইচইয়ের মতো।